ས་སྟེང་དུ་གནོད་སྐྱོན་ཚབས་ཆེ་འབྱུང་བ་མ་ཟད།གལ་ཏེ་རྒྱ་མཚོའི་འོག་ཏུ་ས་ཡོམ་ཆེ་བ་ཞིག་བྱུང་བ་ཡིན་ན་རྒྱ་མཚོའི་དྲགས་རླབས་བྱབྱཙུ་ན་མི་བྱབྱཞེས་པ་མཐོ་ཚད་ལ་ཕི་ཊི་༡༠༠ལས་ལྷག་པ་དང་མྱུར་ཚད་ལ་ཆུ་ཚོད་རེར་ཀི་ལོ་མི་ཊར་༨༠༠ནས་༩༧༠བར་འགྲོ་བསྐྱོད་ནུས་པ་དེ་འབྱུང་བའི་ཉེན་ཁ་ཧ་ཅང་ཆེན་པོ་ཡོད་པ་རེད།ཙུ་ན་མི་ཞེས་ཡོངས་གྲགས་ཀྱི་རྦ་རླབས་དྲག་པོ་འདི་ནི་ཉི་ཧོང་སྐད་དུ་གྲུ་ཚུགས་ཀྱི་རླབས་ཅེས་ཟེར།དོན་དངོས་ཐོག་འདི་ནི་རྒྱ་མཚོའི་ཐོག་ནས་ཕྱོགས་གང་སར་བསྐྱོད་བཞུད་བྱེད་པའི་ཆུ་རླབས་ཀྱི་རིམ་པ་ཞིག་སྟེ།མཚོ་ཁའི་ཉེ་འགྲམ་དུ་སླེབས་པ་ན་དེའི་མྱུར་ཚད་ཆག་ཅིང་མཐོ་ཚད་འཕར་གྱི་ཡོད་པ་རེད།ཆུ་རླབས་འདིར་མི་ཊར་༣༠ནས་༥༠བར་གྱི་མཐོ་ཚད་དང་ལྡན་ཞིང་ས་ཐོག་ཏུ་རྒྱུགས་ཚད་མྱུར་ཞིང་རྒྱུགས་ཤུགས་ཆེ་སྟབས་མཚོ་མཐའི་སྣོད་བཅུད་ཀུན་ལ་གཏོར་བཅོམ་ཆེན་པོ་ཐེབས་བཟིན་ཡོད།བློ་ཕམ་པ་ཞིག་ལ་དེའི་སྔོན་བརྡ་ནི་ས་ཐོག་ཏུ་འགུལ་བསྐྱོད་བྱེད་པ་ཙམ་ལས་མེད།ས་ཡོམ་གྱི་མཇུག་འབྲས་ཚབས་ཆེ་ཆུང་ནི་ཐོག་དབུས་ནས་ཇི་ཙམ་གྱི་རྒྱང་ཐག་རིང་བ་དེ་ཙམ་གྱིས་ས་ཡོམ་གྱི་འགུལ་ཤུགས་ཆུང་དུ་འགྲོ་བ་ཡིན།འོན་ཀྱང་ས་ཆའི་གནས་བབ་མི་འདྲ་བའི་དབང་གིས་མཇུག་འབྲས་སྣ་ཚོགས་པ་ཞིག་འབྱུང་བཞིན་ཡོད།དཔེར་ན།ས་རྡོ་འཁྲེགས་པོའི་སྟེང་དུ་ཡོད་པའི་ཁང་པ་དང༌།སྤྱིར་བཏང་གི་སའི་སྟེང་དུ་ཆགས་པའི་ཁང་པ་གཉིས་ཐོག་དབུས་ནས་རྒྱང་ཐག་མཉམ་ཡང་གནོད་ཚབས་ཆེ་ཆུང་གི་ཁྱད་པར་ཆེན་པོ་ཡོད་པ་ལྟར་ཡིན།ས་ཡོམ་ཆེ་བའི་རྗེས་སུ་འབྱུང་བའི་འགུལ་ཤུགས་ཕྱི་མའི་རིགས་སྐབས་རེ་ཉི་མ་འགའམ་གཟའ་འཁོར་གཅིག་གཉིས་འབྱུང་ཡང༌།སྐབས་འགར་འགུལ་ཤུགས་ཕྱི་མ་དེ་ས་ཡོམ་དངོས་ལས་ཀྱང་ཤུགས་ཆེ་བ་འབྱུང་བཞིན་ཡོད།དེས་ན་ས་ཡོམ་ཚབས་ཆེ་ཆུང་ཞེས་པ་སེམས་ཅན་གྱི་ཚེ་སྲོག་དང་དཔལ་འབྱོར་སོགས་ལ་གནོད་ཚབས་ཆེ་ཆུང་ལས་ཤོད་ཀྱི་ཡོད་པ་ལས་འགུལ་རླབས་ཀྱི་ནུས་པ་ཆེ་ཆུང་ཙམ་གྱིས་མིན།